पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान उच्च न्यायालय जयपुर पीठ द्वारा डी.बी. सिविल रिट पीआईएल पिटीशन संख्या 5127/2021 में पारित आदेशानुसार प्रत्येक जिले के लिए कोरोना को लेकर जिला स्तरीय कमेटी का गठन किया गया। इसमें जिला विधिक सेवा प्राधिकरण के सचिव, अध्यक्ष जिला अभिभाषक संघ एवं बार काउंसिल ऑफ राजस्थान द्वारा मनोनीत सदस्य को शामिल किया गया। जिला विधिक सेवा प्राधिकरण सवाई माधोपुर की सचिव तथा अपर जिला एवं सेशन न्यायाधीश श्वेता गुप्ता ने बताया कि कोविड-19 महामारी से संक्रमित मरीजों को चिकित्सा, दवाई, अस्पताल एवं ऑक्सीजन की उपलब्धता की मॉनिटरिंग कर समिति द्वारा मरीजों को सहायता उपलब्ध करवाई जाएगी। उन्होंने बताया कि कोरोना संक्रमित मरीज या उनके परिजन जिला विधिक सेवा प्राधिकरण सवाई माधोपुर के हेल्पलाइन नंबर 8306002136 पर कॉल कर अपनी समस्या से अवगत करवा सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn